*ΣΥΝΕΝΤΕΥΞΗ ΜΑΧΑΤΜΑ ΓΚΑΝΤΙ*

Να μετατρέψετε σε πλάγιο λόγο το παρακάτω απόσπασμα από συνέντευξη του Μαχάτμα Γκάντι ( να χρησιμοποιήσετε όσο περισσότερα ρήματα εξάρτησης μπορείτε από το πλαίσιο)

|  |
| --- |
| Ζητώ, ρωτώ, απορώ, λέω, εξηγώ, γράφω, δηλώνω, βλέπω, καταλαβαίνω, αγνοώ, σκέφτομαι, αναλογίζομαι, προτρέπω, ανησυχώ, υποδεικνύω, συστήνω, επισημαίνω, παρατηρώ, διαπιστώνω, νομίζω, θεωρώ, πιστεύω, καταλογίζω, κατηγορώ, παραπονιέμαι, αναρωτιέμαι, ισχυρίζομαι, υποστηρίζω, τονίζω, εκφράζω/διατυπώνω την απορία |

*ΔΗΜΟΣΙΟΓΡΑΦΟΣ:* Κύριε Γκάντι, αισθάνομαι πραγματικό δέος που μου δίνεται η ευκαιρία να κουβεντιάσω μαζί σας. Έχετε καταγραφεί στην Ιστορία ως ο μοναδικός ίσως ηγέτης που κατάφερε να προκαλέσει μια αναίμακτη επανάσταση και τελικά να κερδίσει.

*ΓΚΑΝΤΙ:* Εδώ επιτρέψτε μου να σας διακόψω. Οι πολύλογοι έπαινοι προσβάλλουν. Είσαι αναγκασμένος να πεις πως δεν τους αξίζεις.

*ΔΗΜΟΣΙΟΓΡΑΦΟΣ:* Συγχωρείστε με. Δεν είχα καμία διάθεση να σας προσβάλλω αλλά είναι αναμφισβήτητη η προσφορά σας στον παγκόσμιο πολιτισμό Για πρώτη φόρα δώσατε μια εναλλακτική ,έναν διαφορετικό δρόμο αντίδρασης σε μάζες που καταπιέζονται. Και όλα αυτά μέσω της στρατηγικής της μη βίας.

*ΓΚΑΝΤΙ*: Η μη βία είναι η μεγαλύτερη δύναμη στη διάθεση της ανθρωπότητας. Είναι ισχυρότερη από το ισχυρότερο όπλο καταστροφής που επινοήθηκε ποτέ από την εφευρετικότητα του ανθρώπου.

*ΔΗΜΟΣΙΟΓΡΑΦΟΣ*: Τι σας οδήγησε στην άποψη σας αυτή;

*ΓΚΑΝΤΙ*: Είμαι αντίθετος στη βία, επειδή η χρήση βίας μπορεί να φαίνεται καμιά φορά ότι κάνει καλό, το καλό αυτό όμως είναι προσωρινό, ενώ το κακό που προξενεί είναι μόνιμο. Είμαι έτοιμος να πεθάνω, αλλά δεν υπάρχει σκοπός για τον οποίο να είμαι έτοιμος να σκοτώσω.